উত্তর সাইপ্রাস
উত্তর সাইপ্রাস (তুর্কি: Kuzey Kıbrıs, ইংরেজি: Northern Cyprus) হল সাইপ্রাস দ্বীপের উত্তর-পূর্বাঞ্চল নিয়ে গঠিত একটি স্বল্প স্বীকৃত রাষ্ট্র। দেশটির সরকারি নাম তুর্কি প্রজাতন্ত্র উত্তর সাইপ্রাস (তুর্কি: Kuzey Kıbrıs Türk Cumhuriyeti-KKTC, ইংরেজি: Turkish Republic of Northern Cyprus-TRNC)। শুধু তুরস্ক উত্তর সাইপ্রাসকে রাষ্ট্র হিসেবে স্বীকৃতি দিয়েছে। আন্তর্জাতিক সম্প্রদায়ের বাকি দেশগুলো একে সাইপ্রাস প্রজাতন্ত্রের অংশ বলে মনে করে। ১৯৭৪ সালে একটি অভ্যুত্থান, গ্রীসে দ্বীপটি দখল করার প্রচেষ্টা করে, যা সাইপ্রাসে তুর্কি অভিযানের সূত্রপাত ঘটায়। এর ফলে উত্তরের গ্রীক সাইপ্রাইট জনসংখ্যার বেশীরভাগ উচ্ছেদ হয় এবং দক্ষিণ থেকে তুর্কি সাইপ্রাইটদের আগমন হয়, এবং দ্বীপ বিভাজন হয়। ১৯৮৩ সালে উত্তর সাইপ্রাস একতরফা স্বাধীনতা করে। স্বীকৃতির অভাবে উত্তর সাইপ্রাস অর্থনৈতিক, রাজনৈতিক এবং সামরিক সমর্থনের জন্য তুরস্কের উপর ব্যাপকভাবে নির্ভরশীল।